
Προς


τις Εταιρείες Ορκωτών  Ελεγκτών 
[Με την παράκληση να ενημερώσετε σχετικά

 τους Ορκωτούς Ελεγκτές Λογιστές σας]
Θέμα: ΥΠΟΔΕΙΓΜΑ ΕΠΙΣΤΟΛΗΣ ΔΙΑΒΕΒΑΙΩΣΕΩΝ ΣΧΕΤΙΚΑ ΜΕ ΤΗΝ ΕΡΓΑΣΙΑ ΔΙΑΣΦΑΛΙΣΗΣ ΓΙΑ ΤΗΝ ΕΚΔΟΣΗ ΕΚΘΕΣΗΣ ΦΟΡΟΛΟΓΙΚΗΣ ΣΥΜΜΟΡΦΩΣΗΣ ΣΥΜΦΩΝΑ ΜΕ ΤΟ ΑΡΘΡΟ 82 ΠΑΡ.5 ΤΟΥ Ν. 2238/1994 ΚΑΙ ΤΗΝ ΥΠ. ΑΡΙΘ. ΠΟΛ. 1159/26-7-2011 ΑΠΟΦΑΣΗ ΤΟΥ ΥΠ. ΟΙΚΟΝΟΜΙΚΩΝ.
Σε εκτέλεση της υπ' αριθμ. ΣΤ΄75/2β/7.3.2012 απόφασης του Εποπτικού Συμβουλίου, σας διαβιβάζουμε ΥΠΟΔΕΙΓΜΑ ΕΠΙΣΤΟΛΗΣ ΔΙΑΒΕΒΑΙΩΣΕΩΝ ΣΧΕΤΙΚΑ ΜΕ ΤΗΝ ΕΡΓΑΣΙΑ ΔΙΑΣΦΑΛΙΣΗΣ ΓΙΑ ΤΗΝ ΕΚΔΟΣΗ ΕΚΘΕΣΗΣ ΦΟΡΟΛΟΓΙΚΗΣ ΣΥΜΜΟΡΦΩΣΗΣ ΣΥΜΦΩΝΑ ΜΕ ΤΟ ΑΡΘΡΟ 82 ΠΑΡ.5 ΤΟΥ Ν. 2238/1994 ΚΑΙ ΤΗΝ ΥΠ. ΑΡΙΘ. ΠΟΛ. 1159/26-7-2011 ΑΠΟΦΑΣΗ ΤΟΥ ΥΠ. ΟΙΚΟΝΟΜΙΚΩΝ.

Ο ΠΡΟΕΔΡΟΣ

ΤΟΥ ΣΩΜΑΤΟΣ ΟΡΚΩΤΩΝ ΕΛΕΓΚΤΩΝ ΛΟΓΙΣΤΩΝ

ΧΑΡΙΛΑΟΣ Π. ΑΛΑΜΑΝΟΣ

Ορκωτός Ελεγκτής Λογιστής

Συνημμ: 1
Κοινοποίηση: 

(  Υπηρεσία Μητρώου του Σ.Ο.Ε.Λ. 

(ΣΕ ΕΠΙΣΤΟΛΟΧΑΡΤΟ ΜΕ ΤΗΝ ΕΠΩΝΥΜΙΑ ΤΗΣ ΕΛΕΓΧΟΜΕΝΗΣ ΕΤΑΙΡΕΙΑΣ)

ΕΠΙΣΤΟΛΗ ΔΙΑΒΕΒΑΙΩΣΕΩΝ ΣΧΕΤΙΚΑ ΜΕ ΤΗΝ ΕΡΓΑΣΙΑ ΔΙΑΣΦΑΛΙΣΗΣ ΓΙΑ ΤΗΝ ΕΚΔΟΣΗ ΕΚΘΕΣΗΣ ΦΟΡΟΛΟΓΙΚΗΣ ΣΥΜΜΟΡΦΩΣΗΣ ΣΥΜΦΩΝΑ ΜΕ ΤΟ ΑΡΘΡΟ 82 ΠΑΡ.5 ΤΟΥ Ν. 2238/1994 ΚΑΙ ΤΗΝ ΥΠ. ΑΡΙΘ. ΠΟΛ. 1159/26-7-2011 ΑΠΟΦΑΣΗ ΤΟΥ ΥΠ. ΟΙΚΟΝΟΜΙΚΩΝ.

Προς την Ελεγκτική Εταιρεία ΧΧΧ

Διεύθυνση

ΑΜ ΣΟΕΛ ΧΧΧ

ΧΧ/ΧΧΧΧ/ΧΧ (η ημερομηνία αυτή είναι ίδια με την ημερομηνία της Έκθεσης Φορολογικής Συμμόρφωσης)
Αξιότιμοι κύριοι,

Σας απευθύνουμε την παρούσα επιστολή στα πλαίσια του ειδικού φορολογικού ελέγχου που διενεργήσατε με σκοπό τη διαπίστωση της συμμόρφωσης της [όνομα εταιρείας] (εφεξής η «Εταιρεία»), από κάθε ουσιώδη άποψη, με τις ισχύουσες φορολογικές διατάξεις για τη διαχειριστική χρήση από ΧΧ/ΧΧ/ΧΧΧΧ μέχρι ΧΧ/ΧΧ/ΧΧΧΧ με βάση το πρόγραμμα ελέγχου της υπ. αριθ. ΠΟΛ 1159/26-7-2011 απόφασης του Υπ. Οικονομικών και των λοιπών διατάξεων αυτής. 

Σας δηλώνουμε ότι εμείς έχουμε την ευθύνη για τη φορολογική συμμόρφωση της Εταιρείας με τις ισχύουσες διατάξεις της κείμενης φορολογικής νομοθεσίας.  Αντιλαμβανόμαστε ότι  εκτελέσατε τον ανωτέρω ειδικό φορολογικό έλεγχο παράλληλα με τη διενέργεια του τακτικού ελέγχου των ετήσιων οικονομικών καταστάσεων της Εταιρείας, όπως αναφέρεται στην μεταξύ μας σύμβαση με ημερομηνία ΧΧ/ΧΧ/ΧΧΧΧ. Η δική μας ευθύνη περιλαμβάνει την ορθή τήρηση των προβλεπόμενων βιβλίων και στοιχείων της Εταιρείας, τον ορθό υπολογισμό των φόρων της, την εν γένει τήρηση της φορολογικής νομοθεσίας και τη διαμόρφωση όλων των απαραίτητων εσωτερικών δικλίδων  που διασφαλίζουν τη συμμόρφωση της Εταιρείας με τις ισχύουσες φορολογικές διατάξεις.

Αντιλαμβανόμαστε ότι ο ανωτέρω ειδικός φορολογικός έλεγχος στην Εταιρεία διενεργήθηκε βάσει διαδικασιών περιορισμένης διασφάλισης και κάλυψε περιοριστικά τα αντικείμενα που προβλέπονται στο πρόγραμμα ελέγχου της ως άνω απόφασης του Υπ. Οικονομικών, σύμφωνα με το Διεθνές Πρότυπο Ανάθεσης Εργασιών Διασφάλισης 3000 «Έργα Διασφάλισης Πέραν Ελέγχου ή Επισκόπησης Ιστορικής Οικονομικής Πληροφόρησης».

Σύμφωνα με την ισχύουσα νομοθεσία, γνωρίζουμε ότι σε περίπτωση που τυχόν προκύψουν και καταλογιστούν σε βάρος της Εταιρείας πρόσθετοι φόροι, τέλη, επιβαρύνσεις ή πρόστιμα, από μελλοντικό έλεγχο των φορολογικών αρχών, την ευθύνη για την καταβολή αυτών προς το Ελληνικό Δημόσιο φέρει η Εταιρεία και αυτό δεν αποτελεί σε καμία περίπτωση δική σας υποχρέωση.

Η παρούσα επιστολή συντάχθηκε με βάση την καλύτερη δυνατή γνώση που διαθέτουμε επί των φορολογικών υποθέσεων της Εταιρείας, κατόπιν σχετικών συζητήσεων που είχαμε με τους αρμόδιους υπαλλήλους και της επισκόπησης που διενεργήσαμε επί των σχετικών θεμάτων, όπως κρίναμε απαραίτητο για να ενημερωθούμε κατάλληλα, έτσι ώστε με καλή πίστη να σας διαβεβαιώνουμε για τα ακόλουθα που ισχύουν κατά την ημερομηνία σύνταξης από εσάς της  Έκθεσης Φορολογικής Συμμόρφωσης συμπεριλαμβανομένου του οικείου Προσαρτήματος Αναλυτικών Πληροφοριακών Στοιχείων (εφεξής η «Έκθεση»):

1. Σας έχουμε παράσχει:

α)  Όλα τα φορολογικά βιβλία και στοιχεία, τις δηλώσεις, τις συμβάσεις, τα έγγραφα, τις καταστάσεις, και όλες τις πληροφορίες και δεδομένα που γνωρίζουμε ότι σχετίζονται με την εκπλήρωση των φορολογικών υποχρεώσεων της Εταιρείας και τα οποία συνδέονται με τον ειδικό φορολογικό έλεγχο που εκτελέσατε σύμφωνα με τις διατάξεις της ανωτέρω ΠΟΛ. 1159/2011 και τα Παραρτήματα αυτής, συμπεριλαμβανομένου και όποιου στοιχείου είχαμε στη διάθεση μας αναφορικά με:

i) ειδικές διατάξεις, εγκυκλίους ή ατομικές λύσεις του Υπ. Οικ. που αφορούν στην Εταιρεία,

ii) εκθέσεις και ευρήματα παλαιότερων φορολογικών τακτικών ή προσωρινών φορολογικών ελέγχων και την τρέχουσα αντιμετώπιση αυτών από την Εταιρεία,

iii) διαπιστωμένες φορολογικές παραβάσεις ή άλλων στοιχείων που έχουν κοινοποιηθεί στην Εταιρεία, 

iv) ληξιπρόθεσμες οφειλές, 

v) περιουσιακά στοιχεία της Εταιρείας, 

vi) απαιτήσεις της Εταιρείας εις χείρας τρίτων 

vii) την εκπλήρωση υποχρεώσεων της Εταιρείας προς τα ασφαλιστικά ταμεία/οργανισμούς

β) τις επιπλέον πληροφορίες που μας ζητήσατε για τους σκοπούς του ειδικού φορολογικού ελέγχου σας.

γ) απρόσκοπτη πρόσβαση στο προσωπικό της Εταιρείας μας, όπως κρίνατε  απαραίτητο για την απόκτηση των ελεγκτικών τεκμηρίων.

δ) όλα τα πρακτικά των συνεδριάσεων του Διοικητικού Συμβουλίου [ή για Μ/ΕΠΕ: των Διαχειριστών] και των Γενικών Συνελεύσεων των μετόχων [ή για Μ/ΕΠΕ: των Εταίρων] της Εταιρείας, που έχουν πραγματοποιηθεί από την έναρξη της ελεγχομένης χρήσης μέχρι σήμερα ή περιλήψεις των αποφάσεων που ελήφθησαν σε πρόσφατες συνεδριάσεις, για τις οποίες δεν έχουν ακόμα ετοιμαστεί τα επίσημα πρακτικά. 

2. Σας έχουμε γνωστοποιήσει όποιο στοιχείο, πληροφορία ή δεδομένο είχαμε στη διάθεσή μας, αναφορικά με:

α) την ταυτότητα των συνδεδεμένων μερών με την Εταιρεία, τις σχέσεις και συναλλαγές με τα συνδεδεμένα μέρη, καθώς και την τεκμηρίωση των συναλλαγών αυτών στα πλαίσια των διατάξεων του Ν. 2238/1994 και του Ν. 3728/2008,

β) τις συναλλαγές της Εταιρείας με οντότητες με φορολογική κατοικία σε μη συνεργάσιμα κράτη ή με κράτη με προνομιακά φορολογικά καθεστώτα σύμφωνα με τα οριζόμενα στις σχετικές διατάξεις του Ν. 2238/1994 (άρθρα 51Α & 51Β).

3. Είμαστε υπεύθυνοι για την πληρότητα και την ακρίβεια όλων των πληροφοριών, στοιχείων και δεδομένων που σας παρείχαμε, καθώς και για τη σύνταξη όλων των φορολογικών εγγράφων και δηλώσεων της Εταιρείας, όπως αυτά υπογράφονται, κατά το μέρος που απαιτείται από την ισχύουσα νομοθεσία, από τον αρμόδιο «λογιστή φοροτεχνικό», κάτοχο ειδικής άδειας ασκήσεως επαγγέλματος του ν. 2525/1997, όπως ισχύει. Σας επιβεβαιώνουμε ότι η Εταιρεία έχει προβεί σε όλες τις απαραίτητες ενέργειες που διασφαλίζουν τη συμμόρφωσή της με τις ισχύουσες φορολογικές διατάξεις συμπεριλαμβανομένων μεταξύ άλλων και της ορθής τήρησης των προβλεπομένων βιβλίων και  στοιχείων, του ορθού υπολογισμού των φόρων και της έγκαιρης εκπλήρωσης των φορολογικών υποχρεώσεών της. 
Εντός των τασσόμενων προθεσμιών έχουμε υποβάλει προς την αρμόδια ΔΟΥ όλες τις φορολογικές δηλώσεις της Εταιρείας για το σύνολο των φορολογικών αντικειμένων που ελέγχετε με βάση τις διατάξεις της Υπουργικής Απόφασης 1159/26.07.2011 και επιπλέον έχουμε εμπροθέσμως εξοφλήσει όλες τις φορολογικές υποχρεώσεις της Εταιρείας.

Οι θετικές φορολογικές αναμορφώσεις της Εταιρείας όπως απεικονίζονται στην υποβληθείσα δήλωση φορολογίας εισοδήματος της ελεγχόμενης χρήσης, ανέρχονται συνολικά στο ποσό των ευρώ ΧΧ.ΧΧΧ, εκ των οποίων οι αναμορφωθείσες δαπάνες αποκλειστικά και μόνο για λόγους παραγωγικότητας, συμπεριλαμβανομένων και των δηλούμενων λογιστικών διαφορών των περιπτώσεων (β), (μ), (ψ) και (σ) της παραγράφου 1 του άρθρου 31 του ν. 2238/1994, ανέρχονται σε ποσό ευρώ ΧΧ.ΧΧΧ, ήτοι σε ........% επί των ακαθαρίστων εσόδων της Εταιρείας.

4. Δεν γνωρίζουμε στοιχεία τα οποία να έρχονται σε αντίθεση με το περιεχόμενο των πληροφοριών ή τις παραδοχές που θέσαμε υπόψη σας κατά τη διάρκεια εκτέλεσης του ειδικού φορολογικού ελέγχου σας. Τα στελέχη και το προσωπικό της Εταιρείας που σας παρείχε τις σχετικές πληροφορίες και στοιχεία κατά τη διάρκεια της διενέργειας του ειδικού φορολογικού ελέγχου σας, διέθετε την απαιτούμενη εξειδίκευση, εμπειρία και γνώση γι’ αυτό το σκοπό, καθώς και πρόσβαση σε όλα τα απαραίτητα δεδομένα της Εταιρείας. 

5. [Εφόσον από τον ειδικό φορολογικό έλεγχο έχουν προκύψει ευρήματα που αξιολογήθηκαν ως μη σημαντικά και δεν περιλαμβάνονται στην Έκθεση Φορολογικής Συμμόρφωσης (μη διορθωμένες ανακρίβειες -SUΜ items), διατυπώνεται η ακόλουθη διαβεβαίωση:

Θεωρούμε ότι η επίδραση των ευρημάτων που εντοπίσατε από τον ειδικό φορολογικό έλεγχο, τα οποία αξιολογήθηκαν ως μη σημαντικά και δεν περιλαμβάνονται στην Έκθεση, Φορολογικής Συμμόρφωσης, όπως αυτά απεικονίζονται στο επισυναπτόμενο Παράρτημα δεν είναι σημαντική, τόσο κατ’ ιδίαν όσο και αθροιστικά, για τα εξετασθέντα φορολογικά αντικείμενα εκλαμβανόμενων ως σύνολο. 

[ή εάν υπάρχει θέμα έμφασης ή επιφύλαξης στην Έκθεση Φορολογικής Συμμόρφωσης:

Με εξαίρεση την επίδραση του/των ευρήματος/ων που περιλαμβάνεται/νται ως θέμα έμφασης ή/και επιφύλαξης στην Έκθεση Φορολογικής Συμμόρφωσης, θεωρούμε ότι η επίδραση των ευρημάτων που εντοπίσατε από τον ειδικό φορολογικό σας έλεγχο, τα οποία αξιολογήθηκαν ως μη σημαντικά και δεν περιλαμβάνονται στην Έκθεση Φορολογικής Συμμόρφωσης, όπως αυτά απεικονίζονται στο επισυναπτόμενο Παράρτημα, δεν είναι σημαντική, τόσο κατ’ ιδίαν όσο και αθροιστικά, για τα εξετασθέντα φορολογικά αντικείμενα εκλαμβανόμενων ως σύνολο.]

6. Έχουμε ελέγξει τα πληροφοριακά στοιχεία της Εταιρείας που αναφέρονται στο «Προσάρτημα των αναλυτικών πληροφοριακών στοιχείων» (εφεξής το «Προσάρτημα»), όπως αυτό τέθηκε υπόψη μας και επισυνάπτεται στην Έκθεση Φορολογικής Συμμόρφωσης και σας επιβεβαιώνουμε την ορθότητά τους.
7. Σας έχουμε γνωστοποιήσει ό,τι έχει περιέλθει σε γνώση μας, από εργαζόμενους, πρώην εργαζόμενους, ρυθμιστικές αρχές ή/και άλλους, σχετικά με περίπτωση διαπραχθείσας απάτης ή υποψίας διάπραξης απάτης που αφορά στην Εταιρεία όπου εμπλέκεται:
(i) η διοίκηση;

(ii) εργαζόμενοι που διαδραματίζουν σημαντικό ρόλο στις εσωτερικές δικλίδες που διασφαλίζουν την συμμόρφωση της Εταιρείας με τις ισχύουσες φορολογικές διατάξεις

ή

(iii) άλλοι, 
όπου η απάτη θα μπορούσε να ασκήσει επίδραση στις φορολογικές υποχρεώσεις της Εταιρείας.

Ειδικότερα επί του προκειμένου σας διαβεβαιώνουμε ότι δεν είμαστε γνώστες οποιασδήποτε τέτοιας περίπτωσης, στην Εταιρεία.


ή 


[εφόσον μία τέτοια περίπτωση έχει εντοπιστεί γίνεται η εξής αναφορά:
Εφιστούμε την προσοχή σας στην ακόλουθη περίπτωση απάτης ή υποψίας απάτης που έχει περιέλθει σε γνώση μας……..(επεξήγηση)].
8. Σας έχουμε κοινοποιήσει τις όποιες αδυναμίες  γνωρίζουμε για το σύστημα του εσωτερικού ελέγχου που σχετίζεται με τα εξετασθέντα φορολογικά αντικείμενα στην Εταιρεία.]
9. Δεν έχουν υποπέσει στην αντίληψη μας, στοιχεία τα οποία να αποτελούν ενδείξεις για την ύπαρξη συναλλαγών ή πράξεων που εμπίπτουν στις διατάξεις του Ν. 3691/2008 περί νομιμοποίησης εσόδων από εγκληματικές δραστηριότητες και χρηματοδότηση της τρομοκρατίας.
10. Σας έχουμε γνωστοποιήσει ό,τι έχει περιέλθει σε γνώση μας σχετικά με τη μη συμμόρφωση ή τη πιθανή μη συμμόρφωση με τις προβλέψεις των υφιστάμενων διατάξεων νόμων ή ισχυόντων κανονισμών, οι συνέπειες των οποίων θα έπρεπε να έχουν ληφθεί υπόψη κατά την κατάρτιση των φορολογικών δηλώσεων και σχετικών εγγράφων της Εταιρείας.

Αναλυτικά, σας έχουμε γνωστοποιήσει όποιες περιπτώσεις μας έχουν κοινοποιηθεί από:

(α)
Tους εξωτερικούς νομικούς και φορολογικούς σύμβουλους της Εταιρείας και αφορούν παραβάσεις των διατάξεων της κείμενης νομοθεσίας ή/και μη συμμόρφωση με τους κανονισμούς, στους οποίους υπάγεται η Εταιρεία και οι εντεταλμένοι εκπρόσωποί της.

(β) 
Ρυθμιστικούς ή εποπτικούς φορείς, καθώς και τμήματα/υπηρεσίες του Υπ. Οικονομικών (συμπεριλαμβανομένων και των Δ.Ο.Υ), ασφαλιστικά ταμεία ή οργανισμούς σχετικά με περιπτώσεις μη συμμόρφωσης ή αναφορά αδυναμιών, που θα μπορούσαν να επηρεάσουν ουσιωδώς τις φορολογικές και ασφαλιστικές υποχρεώσεις τις Εταιρείας.

Ειδικότερα και επί του προκειμένου σας επιβεβαιώνουμε ότι δεν είμαστε γνώστες οποιασδήποτε τέτοιας περίπτωσης στην Εταιρεία 

ή 

[Εφόσον τέτοια περίπτωση έχει εντοπισθεί γίνεται η εξής αναφορά:
Οι πραγματικές ή ενδεχόμενες συνέπειες μπορεί να προκύψουν από τη μη συμμόρφωση της Εταιρείας  με τις ισχύουσες διατάξεις όσον αφορά …..περιγραφή παραβιάσεων, είναι οι εξής:

……

……]
11. Σας έχουμε γνωστοποιήσει όλες τις γνωστές πραγματικές ή πιθανές δικαστικές αγωγές, αξιώσεις, καθώς περιπτώσεις επιδίκασης και καταλογισμού αποζημιώσεων ή επιβολής προστίμων που ασκούν ή ενδέχεται να ασκήσουν επίδραση στις φορολογικές και ασφαλιστικές υποχρεώσεις της Εταιρείας.


ή  ( εφόσον δεν έχουν αναφερθεί τέτοιες περιπτώσεις:)

[Δεν γνωρίζουμε οποιεσδήποτε εκκρεμείς ή απειλούμενες αγωγές και αξιώσεις, ή περιπτώσεις επιδίκασης και καταλογισμού αποζημιώσεων ή επιβολής προστίμων κατά της Εταιρείας από τις φορολογικές και ασφαλιστικές αρχές.]
12. Δεν υπάρχουν γεγονότα που να περιήλθαν σε γνώση της Εταιρείας κατά την περίοδο που μεσολάβησε μεταξύ της ημερομηνίας λήξης της ελεγχόμενης διαχειριστικής χρήσης και την ημερομηνία σύνταξης της παρούσας επιστολής που να επηρεάζουν τα εξετασθέντα φορολογικά αντικείμενα της Εταιρείας.
13. Αναγνωρίζουμε ότι η Έκθεση που θα εκδώσετε με βάση τα αποτελέσματα που προέκυψαν από την εκτέλεση του ειδικού φορολογικού ελέγχου σας θα είναι εμπιστευτική και καταρτίζεται αποκλειστικά στα πλαίσια των υποχρεώσεων της Εταιρείας έναντι του Υπουργείου Οικονομικών και ως εκ τούτου η Έκθεσή σας δεν θα χρησιμοποιηθεί για οποιοδήποτε άλλο σκοπό.
Για λογαριασμό της Εταιρείας «ΕΠΩΝΥΜΙΑ»

Με εκτίμηση 

Ο Πρόεδρος του Διοικητικού Συμβουλίου                             Ο Οικονομικός Διευθυντής

ή [ο Διευθύνων Σύμβουλος]

[ή για Μ/ΕΠΕ:ο Διαχειριστής και Νόμιμος Εκπρόσωπος]
Παράρτημα 

